खास बातें
- जेनरेशन 2 की ईवीएम मशीनें दिल्ली में उपलब्ध है
- जेनरेशन 1 कई ईवीएम राजस्थान से दिल्ली ला रहा है.
- चुनाव में करारी हार के बाद केजरीवाल ने ईवीएम पर सवाल उठाए थे.
आम आदमी पार्टी के संयोजक और दिल्ली के मुख्यमंत्री अरविंद केजरीवाल ने चुनाव आयोग से ईवीएम पर लड़ाई को आगे बढ़ाते आज तीसरा अहम सवाल पूछ लिया है. अरविंद केजरीवाल ने चुनाव आयोग से सवाल किया है कि जब जेनरेशन 2 की ईवीएम मशीनें दिल्ली में उपलब्ध है तब आयोग क्यों जेनरेशन 1 कई ईवीएम राजस्थान से दिल्ली ला रहा है. आखिर चुनाव आयोग क्यों दिल्ली में मौजदू बेहतर ईवीएम के स्थान पर पुरानी ईवीएम राजस्थान से मंगाकर एमसीडी चुनाव कराने की तैयारी है.
When Gen 2 EVMs available in Del, why has SEC procured obsolete Gen 1 EVMs from Rajasthan to conduct MCD elex?— Arvind Kejriwal (@ArvindKejriwal) April 11, 2017
इससे पहले हाल ही हुए विधानसभा चुनाव में करारी हार के बाद केजरीवाल ने ईवीएम पर सवाल उठाए थे. फिर दूसरी बाद उन्होंने मध्य प्रदेश की भिंड की घटना के बाद और राजस्थान की घटना के बाद भी ऐसे ही सवाल उठाए थे.
बता दें कि चुनाव आयोग ने हाल में संपन्न हुए चुनावों में इलेक्ट्रॉनिक वोटिंग मशीनों (ईवीएम) में कथित गड़बड़ियों के मुद्दे पर 16 विपक्षी दलों की मांग के मद्देनजर सर्वदलीय बैठक बुलाने का फैसला किया है. राज्यसभा में नेता प्रतिपक्ष गुलाम नबी आजाद की अगुवाई में विपक्षी दल के नेताओं के प्रतिनिधिमंडल ने सोमवार शाम चुनाव आयोग से मुलाकात की थी. इस बैठक के बाद कांग्रेस नेता कपिल सिब्बल ने बताया कि चुनाव आयोग ईवीएम की विश्वसनीयता पर चर्चा के लिए सर्वदलीय बैठक बुलाएगा.
विपक्षी दल एकजुट होकर भविष्य में होने वाले सभी चुनावों में पेपर ट्रेल मशीन (वीवीपीएटी) से चुनाव कराने की मांग कर रहे हैं, जबकि कांग्रेस ईवीएम में कथित छेड़छाड़ के मद्देजनर मशीन के बजाय मतपत्र के इस्तेमाल पर जोर दे रही है.
hin_Deva hin_Deva bho_Deva hin_Deva hin_Deva eng_Latn hin_Deva hin_Deva hin_Deva